Mõned päevad tagasi riputas maa-amet veebi kaardi, millele on kantud kõik ohtlikud ettevõtted. Ohtlikud ja suurõnnetuse ohuga ettevõtted on kemikaaliseadusest tulenevad ohtlikke aineid alammäärast või künniskogusest suuremas koguses käitlevad ettevõtted. Teadaolevalt on Eestis 52 suurõnnetuse ohuga ja 523 ohtlikku ettevõtet.    Igaüks saab seega mugavalt vaadata, kui turvaline tema koduümbrus ikka on. Mustamäe näiteks on päris turvaline. Peale bensiinijaamade ei ole siin suuremat miskit.        Kuigi kaardirakendusest seda ei selgu, siis Kadaka Aiandi omab Päästeameti andmetel oma tanklat, K-Mark ja Fortum Termest-i puhul on tegemist katlamajadega, Viking Life-Saving Equipment tegeleb pürotehnikaga ning Hector-Holding on samuti tankla.    Üldises plaanis võib  selle kaardi järgi ennast Mustamäel väga turvaliselt tunda.